කඩුවෙල - කොතලාවල - පට්ටියවත්ත ප්‍රදේශයේ වැසිකිලි වළක තිබී කාන්තා මළ සිරුරක් අද පෙරවරුවේ සොයාගෙන තිබෙනවා.එම කාන්තාව මීට සති 2 කට පෙර අතුරුදන් වී ඇති බව පවසමින් නිවැසියන් විසින් නවගමුව පොලිස් ස්ථානය වෙත පැමිණිල්ලක්ද කර තිබුණා.ඒ අනුවයි 43 හැවිරිදි මෙම කාන්තාවගේ මළ සිරුර නිවසේ වැසිකිලි වළේ තිබී සොයාගෙන ඇත්තේ.ලලනි ලේඛානි අමරසිංහ නමැති ඇය අවිවාහක කාන්තාවක්.ඇය කිසියම් මානසික රෝගී තත්වයකට ප්‍රතිකාර ලබන බවද අනාවරණ වී තිබෙනවා.කෑම කෑමට සුදානම් වන අවස්ථාවක දියණිය ගැන සෙවීමේ දී ඇය නිවසේ නොමැති බව දැන සොයා බැලුවත් නිවැසියන්ට ඇය සොයා ගැනීමට හැකි වී නැහැ.පසුව පොලිසියේ පැමිණිල්ලක් ද දමා තිබෙනවා.අද(14) වත්ත පහළ වැසිකිලි වල දෙසින් අමුතු දුර්ගන්ධයක් එනු දැනී අගේ සහෝදරයා ඒ ගැන සොයා බැලීමේ දී සිය සහෝදරියිට වැටි සිටින අයුරු දැක ඇති බවයි අප වාර්තාකරු කියා සිටියේ.මහේස්ත්‍රාත් පරීක්ෂණය පැවැත්වීමට නියමිතව තිබෙනවා.මෙම වැසිකිලි වල පිහිටා ඇත්තේ නිවසට මීටර් 35ක් පමණ දුරින් බව සඳහන්.ඇය මියගොස් ඇත්තේ කෙසේද යන්න පොලිස් පරීක්ෂණ පැවැත්වෙනවා.